નવી દિલ્હી : યૂપીનાં બારાબંકીનાં અય્યાશ બાબા પરમાનંદની મુશ્કેલીઓ વધી શકે છે. પોલીસે બાબા પર એકવાર ફરીથી ગાળીયો કસવા માટેની તૈયારીઓ ચાલુ કરી છે. તેની વિરુદ્ધ ઘણા કેસ નોંધાયેલા છે. જેથી પોલીસે તેની વિરુદ્ધ ગેંગસ્ટર એક્ટ લગાવીને સંપત્તિ જપ્ત કરવાની તૈયારી ચાલુ કરી છે. બારાબંકી પોલીસ અધીક્ષક અબ્દુલ હામીદે જણાવ્યું કે રામશંકર તિવારી ઉર્ફે બાબા પરમાનંદની વિરુદ્ધ 15 દિવસની અંદર ત્રણથી વધારે કેસ દાખલ થયા છે. પહેલાથી જ નવ કેસ દાખલ હતા. જેમાં લૂંટ,હત્યાનો પ્રયાસ અને ફ્રોડ જેવા કેસનો સમાવેશ થાય છે.